stanford-oval/wikipedia huggingface dataset:
גיטרת גיטלר
היסטוריה

גיטלר התחיל לייצר גיטרות בעיצוב המיוחד לו, באמצע שנות השבעים של המאה העשרים בארצות הברית, וסך הכל ייצר בסביבות 60 גיטרות עד תחילת שנות השמונים. אחת מהן הוא אף מכר לאנדי סאמרס, גיטריסט להקת הפוליס. הגיטרה מופיעה בקליפ לשירם סינכרוניסיטי II.
בשנת 1982, גיטלר עלה לישראל, שינה את שמו לאברהם בר רש"י וגר בקריית ארבע. גיטלר נתן רישיון להשתמש בעיצוב שלו לחברה מקומית בקריית ביאליק שנקראת אשטרון. החברה ייצרה בסביבות 300 גיטרות, אך הוסיפה להן גוף פלסטיק. בר רש"י הודיע שהוא איננו מרוצה מהתוצאה הסופית. אשטרון מצידם טענו, שהגיטרות שהם ייצרו, הן העתק מדויק של הגיטרה המקורית, וגוף הפלסטיק מכיל רכיבים אלקטרוניים ונועד לצורך טיפול פשוט.
60 הגיטרות הראשונות שנוצרו בארצות הברית, מוצגות לעיתים בשם Fishbone Gittler Guitar.
כמו כן גיטלר ייצר בניו יורק גם 3 גיטרות בס.
הישגים

גיטרת גיטלר מוצגת במוזיאון לאומנות מודרניתMOMA  בניו יורק, וכמו כן מוצגת בBoston Museum of Fine Arts.
מפרט טכני

לגיטרת גיטלר שישה מיתרים, כאשר לכל מיתר יש פיקאפ משל עצמו.
בגרסאות מאוחרות לגיטרה יש גם גוף פלסטיק.
גמא בזאב

γ בזאב הוא הכוכב השלישי בבהירותו בקבוצת הכוכבים זאב עם בהירות נראית מדרגה 2.765. בדומה לשאר כוכבי הקבוצה הבהירים הוא לא קיבל שם משלו בתרבות המערבית, ככל הנראה בשל מיקומו הדרומי שמקשה על הצפייה בו מאירופה והמזרח התיכון.
מאפיינים

γ בזאב הוא מערכת בת שלושה כוכבים שנמצאת במרחק של כ-420 שנות אור ממערכת השמש. המערכת מורכבת מכוכב כפול ספקטרוסקופי שלא ניתן להפריד באמצעים אופטיים בין מרכיביו, שמסומן γ בזאב A, ובן זוג שמסומן γ בזאב B. הזוג γ בזאב A ו-γ בזאב B מקיפים זה את זה במסלול אליפטי למדי במרחק שנע בין 41 יחידות אסטרונומיות ו-127 יחידות אסטרונומיות בזמן הקפה של 190 שנים. מישור ההקפה נטוי ב-5 מעלות בלבד ביחס לקו הראייה מכדור הארץ, אך הזווית לא מספיק קטנה כדי ליצור ליקוי. בני הזוג המרכיבים את γ בזאב A מסומנים כ-γ בזאב Aa ו-γ בזאב Ab ומקיפים זה את זה בזמן קצר בהרבה של 2 ימים, 19 שעות ו-23.5 דקות ובמרחק קטן מעשירית יחידה אסטרונומית.
מאפיינים > תכונות γ בזאב Aa ו-γ בזאב Ab

γ בזאב Aa הוא תת-ענק כחול מסוג ספקטרלי B2 IV (לפעמים מסווג ככוכב הסדרה הראשית כחול מסוג ספקטרלי B2 V), מסתו מעט יותר מ-13 מסות שמש ורדיוסו כ-7 רדיוסי שמש. טמפרטורת פניו כ-21,000 קלווין והוא מאיר בעוצמה של פי 560 מעוצמת ההארה של השמש באור נראה, אך בשל הטמפרטורה הגבוהה של פניו רוב קרינתו היא בתחום העל-סגול, כך שעוצמת ההארה הכוללת שלו היא למעלה מפי 10,000 מעוצמת ההארה של השמש.
על בן הזוג העמום בהרבה, γ בזאב Ab, לא ידוע כמעט דבר, שכן המרחק הקטן בין בני הזוג וההבדל הגדול בבהירותם לא מאפשר למדוד את הספקטרום של אורו וללמוד ממנו על תכונותיו. קיומו מוסק משינויים מחזוריים במהירות הרדיאלית של γ בזאב Aa וניתן להעריך שמסתו היא מעט יותר ממסת שמש אחת. לא ידוע מה נטיית מסלול ההקפה ביחס לקו הראייה אל בני הזוג, אך אם מדובר ב-5 מעלות, בדומה למסלול ההקפה של γ בזאב A ו-γ בזאב B, אז רדיוס המסלול הוא כעשירית יחידה אסטרונומית. אם הזווית גדולה מכך אז הרדיוס קטן יותר.
מאפיינים > תכונות γ בזאב B

γ בזאב B הוא גם כן תת-ענק כחול, כמעט זהה ל-γ בזאב Aa ובעל אותו סוג ספקטרלי, אך מסתו מעט קטנה יותר ומוערכת בקצת פחות מ-13 מסות שמש. גם רדיוסו וטמפרטורת פניו דומים או מעט קטנים מאלו של γ בזאב Aa. בשל הבדלים אלו עוצמת הארתו נמוכה בכ-7 אחוזים מעוצמת ההארה של γ בזאב Aa.
הערות שוליים

1 2  SIMBAD:γ Lupi
↑  N. Tetzlaff, R. Neuhäuser & M. M. Hohle: A catalogue of young runaway Hipparcos stars within 3 kpc from the Sun, Monthly Notices of the Royal Astronomical Society, Vol. 410, Iss. 1, p. 190 (2011)
1 2 3 4 5 6  A. A. Tokovinin: MSC - a catalogue of physical multiple stars, Astronomy & Astrophysics Supplement series, Vol. 124, p. 75 (1997)
1 2  M. S. Vardya: Dimensional approach to mass loss - O- and B-type stars, Astrophysics & Space Science, vol. 107, no. 1, p. 149 (1984)
1 2  E. J. de Geus, P. T. de Zeeuw & J. Lub: Physical parameters of stars in the Scorpio-Centaurus OB association, Astronomy & Astrophysics, vol. 216, no. 1-2, p. 44 (1989)
↑  Aa בזאב γ דומה לשל
↑  O. Yu. Malkov, V. S. Tamazian, J. A. Docobo & D. A. Chulkov: Dynamical masses of a selected sample of orbital binaries, Astronomy & Astrophysics, Vol. 546, id. A69 (2012)
↑  H. Levato, S. Malaroda, N. Morrell & G. Solivella: Stellar multiplicity in the Scorpius-Centaurus association, Astrophysical Journal Supplement Series, vol. 64, p. 493 (1987)
גראוצ'ו מרקס

| --- | --- |

 לידה:  2 באוקטובר 1890 מנהטן, ניו יורק, ארצות הברית 
 פטירה:  19 באוגוסט 1977 (בגיל 86) מרכז רפואי סידרס-סייניי, ארצות הברית 
 מקום קבורה:  בית הקברות עדן ממוריאל פארק 
 שם במה:  Groucho Marx 
 שם לידה:  Julius Henry Marx 
 מדינה:  ארצות הברית 
 תקופת הפעילות:  1905–1976 (כ־71 שנים) 
 בן או בת זוג:  Eden Hartford (17 ביולי 1954–4 בדצמבר 1969)  Ruth Johnson (4 בפברואר 1920–1942)  Kay Marvis (24 בפברואר 1945–1951) 
 צאצאים:  Arthur Marx, Miriam Marx, Melinda Marx 
 פרסים והוקרה:  מפקד מסדר האמנויות והספרות (1974)  פרס פיבודי (1948)  פרס אוסקר לשם כבוד (1973)  כוכב בשדרת הכוכבים בהוליווד 
 http://marx-brothers.org/living/groucho.htm
 פרופיל ב-IMDb
 
ג'וליוס הנרי מרקס (באנגלית: Julius Henry "Groucho" Marx;‏ 2 באוקטובר 1890 – 19 באוגוסט 1977), הידוע יותר בשם הבמה שלו, גְרָאוּצ'ו מרקס, היה קומיקאי יהודי-אמריקאי, אשר עבד הן עם אחיו במסגרת האחים מרקס, והן באופן עצמאי.
ביוגרפיה

מרקס היה בן שלישי למשפחה יהודית מגרמניה שהיגרה לניו יורק. גראוצ'ו מרקס ואחיו גדלו באפר איסט סייד מנהטן, תוך שהם סופגים השפעות של סביבת המהגרים האירים, הגרמנים והאיטלקים. משפחתם של האחים הייתה משפחה של אמנים, והוריהם עודדו את כישרונם מגיל מוקדם. גראוצ'ו ניגן בגיטרה.
סימני ההיכר החיצוניים של גראוצ'ו מרקס היו שפמו ומשקפיו. מרקס התפרסם בשל אופן דיבור מהיר ומתוחכם, בדיחות "גבוהות" והומור עצמי.
על פעילותו במסגרת האחים מרקס, בשנים 1949–1905 ראו בהרחבה בערך עליהם.
בשנת 1947 החלו האחים בפיתוח קריירות נפרדות. לאחר שהופיע בתוכנית רדיו עם בוב הופ החל גראוצ'ו להנחות חידון קומי בשם "אתה יכול להתערב על החיים שלך" ("You Bet Your Life") ששודר ברדיו בשנים 1947–1951 ובגרסה טלוויזיונית בשנים 1951–1961. החידון נחשב לפורץ דרך בתחום השעשועונים הטלוויזיוניים. בשנת 1959 פרסם גראוצ'ו את ספר זיכרונותיו "גראוצ'ו ואני" ובשנת 1964 ספר פרוזה בשם "זיכרונותיו של מאהב מדובלל".
על שמו קרוי "תסביך מרקס", המתבטא בגישה התואמת את הציטוט שלו: "אינני רוצה להיות חבר במועדון אשר יסכים לקבל אותי כחבר".
גרמנים בוקובינאים

מפת הקבוצות האתניות בגרמניה: אוכלוסיות דוברות גרמנית מסומנות בשחור
גרמנים בוקובינאים (בגרמנית: Bukowinadeutsche) הוא הכינוי לאוכלוסייה הגרמנית שהתגוררה במחוז בוקובינה, לאחר שסופח על ידי מלוכת הבסבורג ב-1776.
היסטוריה

הגרמנים הראשונים הגיעו לבוקובינה מאזורי באנאט ושוואביה. הגירתם לאזור הייתה בעידודם של השלטונות האוסטרים, שרצו ליישב בבוקובינה אוכלוסייה דוברת גרמנית, כדי להקל על השליטה בו. הגרמנים הבוקובינאים נאלצו לבסוף לעזוב את החבל ב-1940, בראשית מלחמת העולם השנייה, עקב רצונה של גרמניה הנאצית.
הערות שוליים

↑  דוד שערי, יהדות בוקובינה בין שתי מלחמות העולם, תל אביב: המרכז לחקר התפוצות, 2004, עמ' 21
↑  The Resettlement of the Buchenland Germans in Autumn 1940, באתר "Bukovina Society of the Americas" (באנגלית)
גיתה (יישוב)

| --- | --- |
אין תמונה חופשית
מדינה: ישראל ישראל
מחוז: הצפון
מועצה אזורית: מעלה יוסף
גובה ממוצע: ‎430 מטר
תאריך ייסוד: 1980
תנועה מיישבת: המרכז החקלאי
סוג יישוב: יישוב קהילתי
נתוני אוכלוסייה לפי הלמ"ס לסוף 2022
  - אוכלוסייה: 296 תושבים
    - שינוי בגודל האוכלוסייה: ‎-1.3% בשנה
 מפת מיקום  מפה דינמית   (למפת הגליל המערבי מוגדלת) גיתה(למפת הגליל המערבי רגילה) גיתה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גיתה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גיתה32°58′02″N 35°14′56″E﻿ / ﻿32.9671004194114°N 35.2489396694538°E﻿ / 32.9671004194114; 35.2489396694538  heמפת היישובים של מועצה אזורית מעלה יוסף (in English: Ma'ale Yosef Regional Council) באדום - גיתה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

גִּתָּה הוא יישוב קהילתי באזור הצפון ליד העיר מעלות תרשיחא וסמוך לכפרים הדרוזים ג'ת וירכא השייך למועצה אזורית מעלה יוסף.
היישוב הוקם בתחילה כחלק מתוכנית המצפים בגליל, בידי מחלקת ההתיישבות של הסוכנות היהודית ומשרד השיכון והבינוי, אשר העלו לאזור 12 משפחות. חלק מאדמות היישוב הופקעו מתושבי הכפר הדרוזי יאנוח-ג'ת. היישוב ננטש לאורך השנים. בעקבות תהליך הנטישה, ביקש גרעין של 20 חיילים משוחררים מן העדה הדרוזית בראשות אלוף המשנה מזייד עבאס להתיישב במקום, אך הסוכנות היהודית סירבה לבקשה, בטענה כי היישוב מיועד ליהודים בלבד.
בשנת 1993 היישוב הוקם מחדש ויושב בעיקר על ידי 300 משפחות עולים מברית המועצות לשעבר.
היישוב נקרא על שם הנחל הזורם ליד היישוב, שנגזר משם הכפר הסמוך ג'ת.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  יהודה אריאל, בני המושבים עלו למצפה גיתה, הארץ, 29 באוגוסט 1980
↑  ענבר שחר, ישובי מעלה יוסף פינה לתפארת על גבול הלבנון, מעריב, 3 בינואר 1988
1 2  ישראל עמרני, מבחן הנאמנות של אל"ם עבאס, הארץ, 7 באפריל 1989
↑  לא מתבייש להרים ידיים, הארץ, 22 בפברואר 1991
↑  ילקוט הפרסומים 2633 (עמ' 1821), ‏10 ביוני, 1980
| --- | --- |
בקרת זהויות :  NLI: 987007588160705171 
ערך זה הוא קצרמרבנושא יישובים בישראל. אתם מוזמנים לתרום לוויקיפדיה ו.
גיתה תורקלסדוטיר

| --- | --- |

דמותה בויטרז' בן המאה ה-20 (בכנסיית סטנט נכטן בהרטלנד, דבון)
 לידה:  1010? 
 מדינה:  ממלכת דנמרק 
 בן או בת זוג:  גודווין, רוזן וסקס 
 
גיתה תורקלסדוטיר (באנגלית עתיקה: Gȳða Þorkelsdōttir; ‏997–1069 לערך) הייתה אשתו של גודווין, רוזן וסקס, אחד מן המנהיגים האנגלו-סקסים החשובים, נינתו של האראלד הראשון, מלך דנמרק "כחול השן", גיסתו של קאנוט הגדול וקרובתו של סוון הראשון, מלך דנמרק. אמם של הרולד השני, מלך אנגליה, טוסטיג גודווינסון ואדית מווסקס, שנישאה לאדוארד המודה.
שניים מבניה, הרולד (לימים מלך אנגליה) וטוסטיג, רוזן נורת'מבריה הובילו את שני הצדדים הניצים ונלחמו זה בזה משני צידי המתרס בקרב גשר סטמפורד, בו נהרג טוסטיג. בקרב הייסטינגס, פחות מחודש לאחר מכן, נלחמו זה לצד זה ומצאו את מותם שלושה מבניה, הרולד, גירת' ולאופוויין.
לאחר הכיבוש הנורמני של בריטניה על ידי ויליאם הכובש ב-1066 עברה גיתה להתגורר באקסטר והנהיגה שם את התנגדות העיר לוויליאם ב-1067, שסופה היה במצור וכניעה של העיר. לאחר שלא הצליחה לקבל מידי ויליאם את גופת בנה המלך הרולד, עזבה את אנגליה לסקנדינביה ואדמותיה הוחרמו על ידי הכתר.
צאצאיה

סוון (Sweyn) גודווינסון (1020–1052), רוזן הרפורדשייר. הוגלה ומת לאחר שובו ממסע צליינות לארץ הקודש.
הרולד גודווינסון (1022 - 14 באוקטובר 1066) הוא הרולד השני, מלך אנגליה. נהרג בקרב הייסטינגס.
אדית מווסקס (1025–1075), מלכה רעיה של אדוארד המודה.
טוסטיג גודווינסון (1026 - 25 בספטמבר 1066), רוזן נורת'מבריה. נהרג בקרב גשר סטמפורד.
גירת' (Gyrth) גודווינסון (1030 - 14 באוקטובר 1066). נהרג בקרב הייסטינגס.
גונהילדה (Gunhilda) מווסקס (1035–1080), נזירה.
לאופוויין (Leofwine) גודווינסון (1035 - 14 באוקטובר 1066). נהרג בקרב הייסטינגס.
וולפנות' (Wulfnoth) גודווינסון (1040–1094). חי רוב ימיו בשבי בנורמנדי.
הערות שוליים

↑  ביוגרפיה של הרולד השני
גרשון לפידות

| --- | --- |

הרב גרשון לפידות
 לידה:  תרל"ח
 פטירה:  י"ז באדר תשט"ז (בגיל 78 בערך)
 מקום קבורה:  הר המנוחות 
 מקום פעילות:  ירושלים
 השתייכות:  רבני ירושלים
 תחומי עיסוק:  ש"ס, הלכה
 תפקידים נוספים:  דיין בבית הדין של אגודת ישראל
 רבותיו:  הרב בצלאל ברנשטיין
 חיבוריו:  "משנת רבי גרשון"
 
הרב גרשון לפידות (תרל"ח 1878 -י"ז באדר תשט"ז 29 בפברואר 1956) ירש את הרב שמשון אהרן פולונסקי ("הרב מטפליק") בכהונת רב שכונת בית ישראל בירושלים ודיין בביה"ד של אגודת ישראל .
חייו

נולד ביאסי שברומניה לרב חיים יצחק לפידות, מחסידי רבי אברהם מתתיהו פרידמן משטפנשט. עלה עם משפחתו לארץ ישראל בגיל 3, למד אצל הרב בצלאל ישעיה ברנשטיין ולאחר מכן בישיבת תורת חיים בה למד במשך שנים רבות והיה מראשי הישיבה. במאמרי דברי תורה שכתב בתחילת שנות ה-20 של המאה ה-20 הזדהה: "מלומדי הישיבה הגדולה תורת חיים, ובסוף שנות ה-20 הזדהה: "גרשון לפידות רב בירושלים..." או "הרב גרשון לפידות מירושלים". נסע מספר פעמים לארצות הברית כשליח לאיסוף תרומות עבור ישיבת תורת חיים.
בשנת 1910 נבחר לאחד משבעת מנהלי כולל רומניה. היה מקורב לרבי דוד בידרמן מללוב. תמך בדרכו של הרב קוק, ששוחח רבות בדברי תורה עמו, והשתתף בחגיגות הקמת הרבנות הראשית ונאם בהן מטעם ישיבת תורת חיים. למרות זאת למד בחברותא עם הרב יצחק ירוחם דיסקין, ממנהיגי העדה החרדית בירושלים.
היה מעורכי הירחון התורני אהל תורה לצד הרב ישעיהו זאב וינוגרד, מראשי ישיבת עץ חיים, הרב שמשון אהרן פולונסקי והרב משה אריה לייב שפירא. הרבה להתכתב בדברי תורה עם עמיתיו, בהם הרב שלמה זלמן אוירבך, הרב אברהם זיידה הלר והרב משה קליערס. הוא פרסם מאמרים רבים בדברי תורה בכתבי עת רבים.
בסוף ימיו, לאחר פטירת הרב שמשון אהרן פולונסקי ("הרב מטפליק") בתש"ח, כיהן בירושלים כרב שכונת בית ישראל, תפקיד בו כיהן עד פטירתו. כן מילא את מקומו של הרב מטפליק בבית הדין של אגודת ישראל.
התפרסם בהתמדתו בתורה ובכך ששקד ללמוד תורה למרות שחי בעניות רבה. מסופר עליו כי הוא היה מסיים את הש"ס כל תשעה חודשים.
חיים אישיים

נשא לאשה את מרת דבורה לפידות (בת רבי חיים צבי נפטרה י"ז בתמוז תשי"ג) וממנה היו לו כמה ילדים ואחד מהם היגר לארצות הברית.
ילדיו;
בתו מרים גרוסברג נישאה לרב ירוחם פישל גרוסברג (נפטר בנר ראשון של חנוכה יום כ"ה בכסלו תשנ"ה) הוציא לאור את ספר כפתור ופרח לרבינו אשתורי הפרחי וכן את הספר המורה נבוכים להרמב"ם.
בתו חיה בלומא לוצקין (נולדה ב-ה'תרנ"ט 1899 - נפטרה ב-ערב סוכות י"ד בתשרי ה'תשנ"ב) אשת הרב אליעזר הלוי לוצקין.
הרב עמנואל לפידות, מבני ברק.
הרב אהרן חיים לפידות, מארצות הברית.
כתביו

משנת רבי גרשון : תשובות, חידושים וביאורים - נכדו, הרב ידידיה גרוסברג (מחבר "משכנות ידידיה" שבו חידושים על התורה ועל הש"ס ויצא לאור בירושלים תשמ"ז), בן חתנו, הרב ירוחם פישל גרוסברג, ערך את הספר מכתביו של הרב לפידות, ירושלים תשנ"א.
קונטרס לפיד אש - קונטרס עם מעט מחידושי התורה שהשאיר אחריו ר' גרשון, הנספח לספר 'נחלת עמ"י : חידושים ובאורים במסכת עירובין ובעוד סוגיות בש"ס' (יצא לאור בדפוס עקיבא-יוסף בירושלים תשל"ג) מאת נכדו, הרב עמנואל יצחק גרוסברג, עמ' קכ"ז-קס"ד.
לקריאה נוספת

גרשון הלוי לוצקין, המתמיד הירושלמי : רבי גרשון לפידות, רב שכונת בית ישראל... ירושלים, תרל"ח-תשט"ז , ירושלים כסלו תשע"א (2010)
אוצר החכמה תולדות חיי הרב גרשון לפידות באתר; אוצר החכמה
הערות שוליים

↑  ראו מאמר שכתב: אור תורה, שנה שנייה, חוברת ב', תרנ"ח, סי׳ ל"ו, באתר היברובוקס
↑  בעניין תרומה, שערי ציון, תשרי-חשון תרפ"ג, סי׳ ז', באתר היברובוקס
↑  סי׳ פ"ז, הפרדס, חשון-כסלו, תרפ"ח, באתר היברובוקס
↑  בסוף המאמר "בדין אתנן במוקדשין", היכל התורה, טבת תרצ"ג, באתר היברובוקס
↑  כולל רומניע פעי"ק ירושלים ת"ו, חבצלת, 7 בפברואר 1910, באתר "עתונות יהודית היסטורית".
↑  חגיגת המילואים של הרבנות הראשית, דואר היום, 14 במרץ 1921, באתר "עתונות יהודית היסטורית".
↑  מגיליונות "אהל תורה : ירחון תורני" שהועלו להיברובוקס.
↑  מנחת שלמה תנינא, ירושלים, תש"ס, סימן קי"ב, עמ' שפג-שפד, שפח-שפט, באתר היברובוקס
↑  דברי אברהם, ירושלים, תשל"ט, סי' כ"ד-כ"ז, באתר היברובוקס
↑  מורשת משה, יורה דעה, ירושלים, תש"ל, עמ' נב, באתר היברובוקס
↑  סוף המדור "מעולם התורה והמוסר", תבונה, תש"ט, עמ' ע"ח, באתר היברובוקס
↑  ביאור בדעת הרמב"ם בהל' שופר, המעיין, תשרי תרט"ו, עמ' טז, באתר היברובוקס
↑  עמלות התורה של רבי גרשון לפידות זצ"ל, ישורון, חלק כ - ניסן תשסח, עמ' שפז, באתר היברובוקס
↑  פרקים מתולדות חייו של הגר"י זצ"ל, ישורון, חלק כ - ניסן תשסח, עמ' שיא, באתר היברובוקס
| --- | --- |
בקרת זהויות :  NLI: 987007311367005171  ISNI: 0000 0000 3300 6768  LCCN: n92030696  VIAF: 26254759   WorldCat (עם VIAF): 26254759
גרמנים באוגנדה

"גרמנים באוגנדה" הוא אלבום האולפן השלישי של הזמר הישראלי רם אוריון. את האלבום הוציאה לאור בשנת 2016 חברת התקליטים נענע דיסק, כארבע שנים לאחר פרסומו של "האחרון". פורסם בפורמט תקליטור בקטלוג 6334 ובפורמט ויניל – הפעם הראשונה בה אוריון מפיק אלבום בפורמט זה – בקטלוג LP5006. שיתופי הפעולה באלבום כוללים גם את הסופרת ענת עינהר, קוסטה קפלן (חיה מילר), אור אדרי (ריו), הצמד האייפרונס (טליה פרי וחוה כהן) ודפנה קינן (דפנה והעוגיות).
רשימת רצועות

| גרמנים באוגנדה> מס' | גרמנים באוגנדה> שם | גרמנים באוגנדה> משך | גרמנים באוגנדה>  | גרמנים באוגנדה>  | גרמנים באוגנדה>  | גרמנים באוגנדה>  | גרמנים באוגנדה>  | גרמנים באוגנדה>  | גרמנים באוגנדה>  |
| --- | --- | --- | --- | --- | --- | --- | --- | --- | --- |
| 1. | השלמה  | 4:27 |  |  |  |  |  |  |  |
| 2. | Paloma  | 3:24 |  |  |  |  |  |  |  |
| 3. | השליח  | 3:45 |  |  |  |  |  |  |  |
| 4. | 13 בלילה  | 3:43 |  |  |  |  |  |  |  |
| 5. | שרב  | 2:56 |  |  |  |  |  |  |  |
| 6. | Different Girl  | 2:37 |  |  |  |  |  |  |  |
| 7. | אוקיינוס  | 3:08 |  |  |  |  |  |  |  |
| 8. | אהבה להרוס  | 2:12 |  |  |  |  |  |  |  |
| 9. | כל סיבה  | 2:07 |  |  |  |  |  |  |  |
| 10. | הגופה (של א"י היפה)  | 4:06 |  |  |  |  |  |  |  |
| 11. | יותר  | 3:51 |  |  |  |  |  |  |  |
| משך כולל: | משך כולל: | 36:21 |  |  |  |  |  |  |  |
הערות שוליים

↑  בכורה: האזינו ל"גרמנים באוגנדה" – אלבומו החדש של רם אוריון, טייםאאוט
| רם אוריון |
| --- | --- |
אלבומי אולפן: כן • האחרון • Inballance • גרמנים באוגנדה
מיני-אלבומים: גיבור גיטרה • קר
אלבומי הופעה: לייב טריו
ערכים קשורים: הפה והטלפיים
דאגלס דולפין

דאגלס דולפין היה מטוס ימי אמפיבי תוצרת יצרנית המטוסים האמריקאית דאגלס, המטוס שימש במגוון רחב של תפקידים ביניהם: מטוס נוסעים, מטוס לתחבורה צבאית, לחילוץ והצלה, וכיאכטה. בסה"כ נבנו 58 מטוסים.
המטוס נבנה לראשונה בשנת 1930 תחת השם "סינבד" (Sinbad), הוא היה מטוס ימי ללא גלגלים ונועד לשמש כיאכטה, בתקופת השפל הגדול בארצות הברית הצטמצם הביקוש למטוסים פרטיים, אך משמר החופים רכש מדאגלס 12 מטוסים.
בשנת 1931 הוסיפו למטוס גלגלים כדי שיהיה אמפיבי (מטוס המסוגל לנחות הן במסלול רגיל, והן על המים), שופרו גם המנועים, הכנפיים, וזנב המטוס, ושמו שונה ל"דולפין".
שני מטוסי הדולפין הראשונים נרכשו על ידי חברת תעופה קטנה בשם Wilmington-Catalina Airlines, והיא השתמשה בהם בטיסותיה מלוס אנג'לס לסנטה קטלינה.
בהמשך רכש חיל האוויר האמריקאי מספר מטוסים, והם כונו בחייל בשמות: C-26 ,C-21, ו-C-29. אחד המטוסים נרכש עבור נשיא ארצות הברית פרנקלין דלאנו רוזוולט, אך הוא מעולם לא השתמש בו, מטוס זה היה הראשון שנרכש עבור נשיא ארצות הברית.
מפעילים צבאיים

ארגנטינה ארגנטינה
אוסטרליה חיל האוויר המלכותי האוסטרלי
ארצות הברית ארצות הברית
חילות האוויר של צבא ארצות הברית
משמר החופים האמריקני
חיל הנחתים האמריקני
הצי האמריקני
גלגל לקסי

| --- | --- |

 מידע כללי
 סוג:  גלגל מים, מוזיאון לאומי 
 מיקום:  לאקסי 
 מדינה:  הכפר לקסי, האי מאן
 בעלים:  המורשת הלאומית של מאנקס
 הקמה ובנייה
 תקופת הבנייה:  1854
 אדריכל:  רוברט קייסמנט (Robert Casement)
 סגנון אדריכלי:  אדריכלות ויקטוריאנית 
 מידות
 גובה:  22.10 מטרים מטר
 קואורדינטות:  54°14′18.7″N 4°24′26.6″E﻿ / ﻿54.238528°N 4.407389°E﻿ / 54.238528; 4.407389
 אתר רשמי
  (למפת האי מאן מוגדלת) דאגלס פורט ארין פיל רמזי קסלטאוןגלגל לקסי(למפת האי מאן רגילה) דאגלס פורט ארין פיל רמזי קסלטאוןגלגל לקסי
 
גלגל לקסי (באנגלית: Laxey Wheel), הידוע גם בשם ליידי איזבלה (באנגלית: Lady Isabella), בנוי על צלע ההר שמעל הכפר לקסי (אנ') באי מאן. זהו גלגל המים הפעיל הגדול ביותר בעולם. הגלגל תוכנן עוצב על ידי האדריכל רוברט קייסמנט (Robert Casement), קוטרו 22.10 מטרים, רוחבו 1.83 מטרים והוא יכול להסתובב כשלושה סיבובים בדקה.
היסטוריה

הגלגל נבנה בשנת 1854 במטרה לשאוב מים מאזור גלן מואר במתחם התעשייה של מכרות לקסי הגדולים (Great Laxey Mines). הוא נקרא "ליידי איזבלה" על שם אשת המושל לוטננט צ'ארלס הופ (אנ'), שהיה מושל האי באותה תקופה.
הגלגל מתוחזק כיום על ידי המורשת הלאומית של מאנקס (Manx National Heritage) כחלק ממכרות לקסי הגדולים ושביל המכרות (Great Laxey Wheel & Mines Trail).
הגלגל מופיע היום בצד האחורי של שטרות ה-20 ליש"ט שהונפקו על ידי ממשלת האי מאן.
פרטים טכניים

נעשה שימוש בגלגל המונע על ידי מים מכיוון שבאי מאן אין אספקת פחם למשאבות המונעות בקיטור.
מים מהסביבה – לרבות מספר מעיינות ונחלים מקומיים – נאספים בבור מים הנמצא מעל לגובה ראש הגלגל. צינור סגור מחבר את הבור לראש הגלגל; כך המים זורמים במעלה המגדל כסיפון הפוך. המים נופלים מהצינור לתוך הדליים (הממוקמים בהיקף הגלגל) וגורמים לגלגל להסתובב בכיוון ה'הפוך': זהו גלגל מסוג מכת מים עילית אחורית. הארכובה עם זריקה של 1.20 מטרים מתחברת למשקולת נגד ולמוט ארוך מאוד. מוט זה עובר עד לפיר השאיבה שבו מהלך של 2.4 מטרים הופך על ידי תנועת נדנדת T לפעולת שאיבה.
רוב הגלגל והמוט עשויים מעץ; עם זאת, חלקים מכניים מרכזיים עשויים ממתכת כדי לספק חוזק מתיחה ונשיאה. למוט יש גלגלים מחוברים במרווחים כדי לאפשר את תנועת המהלך עם חיכוך מינימלי.
פרטים טכניים > ממדים

קוטר: 22.10 מטרים
משלוח: 1,100 ליטרים מים בדקה ממכרות לקסי במרחק של כ-180 מטרים ו-460 מטרים מתחת לפני הקרקע.
מכרה

בשיאו העסיק המכרה יותר מ-600 כורים, שייצרו עופרת, נחושת, כסף ואבץ, עד שנסגר בשנת 1929. בשנת 1965 קנתה ממשלת מאנקס את הגלגל ואת האתר. הגלגל שוחזר; בשנת 1989, הוא הוכנס לשליטת המורשת הלאומית של מאנקס.
גלגל מוזיקלי

לגלגל יש שני קטעי מוזיקה המוקדשים לו: האחד פרי עטו של סטיוארט סלאק, והשני של הלן ברלי; שניהם נקראים "גלגל לקסי" (The Laxey Wheel).
גלריה

הטריסקליון בקדמת הגלגל הוא בתמונת מראה. זה קרה בשוגג בעת העברת התמונה על הקיר; הם שכחו להפוך אותה, אז זה למעשה זו תמונת מראה של סמל האי מאן.
ה-T-rocker שמעביר את התנועה האופקית של הארכובה על ציר גלגל המים לתנועה אנכית כדי לעבוד במשאבות במכרה.
ראו גם

הנוריות של חמה
הערות שוליים

↑  Manx National Heritage
↑  "Isle of Man". Ron Wise's Banknoteworld. Archived from the original on 8 October 2008. Retrieved 30 October 2008.
תמונה היסטורית מסביבות שנת 1900
גרופון

| --- | --- |
לוגו גרופון
 נתונים כלליים
 סוג:  חברה ציבורית
 בורסה:  נאסד"ק (2011–GRPN) 
 מייסדים:  אנדרו מייסון 
 תקופת הפעילות:  2008–הווה (כ־16 שנים)
 חברות בנות:  LivingSocial 
 מיקום המטה:  שיקגו 
 משרד ראשי:  שיקגו, אילינוי, ארצות הברית
 ענפי תעשייה:  מסחר אלקטרוני
 שווי שוק:  419.67 מיליון דולר (10 באוקטובר 2024)
 הכנסות:  2.8 מיליארד דולר (2017)
 רווח:  14 מיליון (2017)
 הון עצמי:  210,296,000 דולר אמריקאי (נכון ל־31 בדצמבר 2021) 
 עובדים:  10,000 (2015)
  
 Groupon.com (עולמי) groo.co.il (בישראל)
 
גרופון (באנגלית: Groupon, הלחם של המילים 'group' 'קבוצה' עם 'coupon' 'קופון') היא חברה המפעילה אתרי אינטרנט מסוג העסקה היומית ברחבי העולם, אשר מציגים שוברי הנחה השמישים בחברות מקומיות או ארציות. אתר גרופון הראשון הושק בנובמבר 2008, בהתחלה בהצעת עסקאות באזור שיקגו, ובמהרה גם בבוסטון, ניו יורק וטורונטו. נכון לאוקטובר 2010, חברת גרופון משרתת מעל 150 שווקים בצפון אמריקה, ו-100 שווקים נוספים באירופה, אסיה, ודרום אמריקה, וברשותה מעל ל-35 מיליון משתמשים רשומים. גרופון שולטת במספר עסקים ברחבי העולם, אשר כולם התחילו במקור כאתרים מסוג העסקה היומית, אך רובם מותגו מחדש בעקבות רכישתם למותג 'גרופון'.
הרעיון מאחורי גרופון נהגה על ידי המנכ"ל הנוכחי של החברה, תושב פיטסבורג במקור, אנדרו מייסון. הרעיון תפס במהרה את תשומת לבו של מעסיקו לשעבר של מייסון, אריק לפקופסקי, אשר סיפק השקעה ראשונית של מיליון דולר עבור פיתוח הרעיון. באפריל 2010, החברה הוערכה ב-1.35 מיליארד דולר. לפי מחקר שערכה מחלקת השיווק של גרופון אשר דווח במגזין פורבס ובוול סטריט ז'ורנל, גרופון "מעריכה כי היא מתקדמת לעבר הכנסות של מיליארד דולר במכירות, מהר יותר מכל עסק אחר, אי פעם".
לעומת זאת, חברת המחקר פורסטר טענה בדו"ח שפרסמה באוקטובר 2011 כי המודל העסקי של גרופון הוא "כישלון", ושהפירמה נהפכה לדוגמה ל "כמה מהר להיט אינטרנט יכול ליפול". בדו"ח הראשון שפרסמה גרופון מאז הנפקתה, דיווחה החברה על הפסדים של 9.8 מיליון דולר לרבעון האחרון של שנת 2011 לפי שיטת חישוב חשבונאית של בסיס מותאם.
ב-2012 המשיכה החברה לפרסם דו"חות שאכזבו את המשקיעים ומחיר המניה בבורסה ירד בכ-75%. משקיעים מרכזיים בחברה מכרו את כל החזקותיהם במניותיה. בדו"חות הרבעון השני של השנה דיווחה גרופון על רווח נקי של 28.4 מיליון דולר (מול הפסד של 107.4 מיליון דולר ברבעון המקביל אשתקד) אך הכנסותיה וציפיותיה להכנסות עתידיות היו נמוכות מכפי שחזו האנליסטים. שווי החברה (נכון לאוגוסט 2012) עומד על סך של 4 מיליארד דולר, וזאת כאשר הצעת הרכש בנובמבר 2010 מאת "גוגל", ניתנה על פי שווי חברה של 6 מיליארד דולר.
ב-2017, גרופון העולמית מכרה את שליטתה בגרופון ישראל לקרן השקעות מקומית, והאתר עבר מיתוג חדש לשם "GROO".
בדצמבר 2023 הודיעה חברת הנדל"ן והקניונים מליסרון על סגירת אתר גרופון בישראל (GROO), עקב "חוסר כדאיות כלכלית ושינויים בסביבה העסקית והצרכנית שבה פועלת גרופר, בפרט בתחומי התיירות והפנאי". בתחילת שנת 2024 נסגר האתר לצמיתות.